armvectores/hy_wikipedia_2023 huggingface dataset:
(7278) Շտոկոլով

(7278) Շտոկոլով (անգլ.՝ Shtokolov), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,148806 ա. մ., առավելագույնը մոտենում է 2,5469 ա. մ. հեռավորության վրա և հեռանում 3,7507 ա. մ.։ Արեգակի շուրջ մեկ ամբողջական պտույտ է կատարում 2040,88 երկրային օրվա ընթացքում, իր ուղեծրով շարժվելով միջինում 0,176395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7278) Շտոկոլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վայմիխլ

Վայմիխլ  (գերմ.՝ Weihmichl), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 2481 մարդ, տարածքը՝ 32,16 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 2 74 187։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Գեորգի Մուրզա

Գեորգի Ստեփանի Մուրզա (ապրիլի 16 (29), 1910, Երևան - ), խորհրդային ճարտարապետ։ ՀԽՍՀ վաստակարար շինարար (1965)։


== Կենսագրություն ==
1935 թվականին ավարտել է Երևանի պոլիտեխնիկական ինստիտուտը։ Հեղինակ է մի շարք բնակելի, հասարակական և արտադրական շենքերի, ինչպես և Պուշկինյան լեռնանցքի աղբյուր-հուշարձանի (1938)։ Հեղինակային խմբի կազմում մասնակցել է Երևանի 1950 և 1971 թվականների գլխավոր հատակագծերի, Երևանի կենտրոնական մասի հատակագծման և կառուցապատման նախագծի (համամիութենական մրցույթում՝ 1-ին մրցանակ, 1974) մշակմանը։ Կազմել է (հեղինակային խմբերի հետ) Երևանի բնակարանային, կուլտուր-կենցաղային և կոմունալ շինարարության առաջին հերթի տեղադրման նախագծերը՝ 1959—1965, 1966-1970, 1971—1975, 1976—1980 թթ․ համար, Լենինականի գլխավոր հատակագիծը (1930-ական թթ․), Երևանի մի շարք շրջանների և միկրոշրջանների կառուցապատման, ինչպես և ՀԽՍՀ ԳԱ բուսաբանական այգու հատակագծման նախագծերը։
Տոռե Մոնդովի

Տոռե Մոնդովի (իտալ․՝ Torre Mondovì), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 317 մարդ (2008 թվականի տվյալներով)։ Բնակչության խտությունը 29 մարդ/կմ²։ Տարածքը՝ 18 կմ²։ Փոստային ինդեքս՝ 12080։ Հեռախոսային կոդ՝ 0174։
Բնակավայրի հովանավորն է համարվում սուրբ Գոտարդը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0174 329102
Էլեկտրոնային հասցե՝ torre.mondovi@virgilio.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստղաքար

Աստղաքար կամ Ասուպ (անգլերեն՝ Meteoroid), երկնային մարմին, որը միջանկյալ դիրք է զբաղեցնում տիեզերական փոշու և աստերոիդի միջև։
Համաձայն Միջազգային աստղաքարային միության պաշտոնական սահմանման, աստղաքարը պինդ մարմին է, որը շարժվում է միջմոլորակային տարածության մեջ, չափերով զգալիորեն փոքր է աստերոիդից, սակայն զգալիորեն մեծ է ատոմից։ Բրիտանական Թագավորական աստղագիտական միությունը առաջ է քաշել մեկ այլ սահմանում, ըստ որի աստղաքարը մարմին է, որի տրամագիծը տատանվում է 100 մկմ-ից մինչև 10 մ։ Այլ աղբյուրները սահմանափակում են աստղաքարի չափերը 50 մետրով։
Աստղաքարի տեսանելի հետքը երբ այն ներխուժում է Երկրագնդի մթնոլորտ, կոչվում է բոլիդ, իսկ Երկրի մակերևույթի վրա ընկած աստղաքարը կոչվում է երկնաքար։


== Տես նաև ==
Աստերոիդ
Տիեզերական փոշի
Բոլիդ
Երկնաքար
2008 TC3


== Ծանոթագրություններ ==


== Արտաքին հղումներ ==
Երկրագնդին ամենամոտ անցած աստերոիդների և աստղաքարերի ցանկ։
Արես (Սեբիսի վտակ)

Անվան այլ կիրառումների համար տե՛ս՝ Արես (այլ կիրառումներ)Արես (ռուս.՝ Арес), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեբիս գետի ձախ ափին՝ 184 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077667
Կոդը ըստ հիդրոլոգիական հետազոտության (ՌԴ) — 103007766
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Wikitongues

Wikitongues, ամերիկյան ոչ կոմերցիոն գրանցված կազմակերպություն Նյու Յորք նահանգում։ Այն ուղղված է 2014 թվականի աշխարհի բոլոր լեզուների դոկումենտացիային։ Կազմակերպությունը հիմնվել է Ֆրեդերիկո Անդրադեի, Դանիել Բոգրե Ուդելի և Լինդի Բոութսի կողմից։


== Բանավոր պատմություններ ==
2016 թվականի մայիսի դրությամբ, Wikitongues-ը ձայնագրել էր ավելի քան 329 տեսահոլովակ ավելի քան 200 լեզուներով։ 2018 թվականի դրությամբ նրանք գրանցել էին ավելի քան 350 լեզու կամ աշխարհի բոլոր լեզուների 5%-ը։


== Poly ==
Poly-ն բաց ծրագրային ապահովում է, որը ստեղծվել է լեզուների ուսուցման և փոխանակման համար։ Նախագիծը աջակցություն է ստացել Kickstarter-ի կողմից, և կազմակերպությունը կարողացել է 429 հովանավորների օգնությամբ հավաքել 52,716 ԱՄՆ դոլար։ Ներկայումս ծրագրային ապահովումը գտնվում է զարգացման փուլում։


== Լիցենզիաներ ==
Բոլոր տեսահոլովակները թողարկվել են CC-by-NC 4.0 լիցենզիայով։ Վերջերս ներկայացվել է նաև CC-by-SA 4.0-ի ներքո տեսանյութերի թողարկման ևս մեկ տարբերակ։


== Ծանոթագրություններ ==


== Արտաքին հղումներ ==
Պաշտոնական կայք
ՅուԹյուբ ալիք
Ֆեյսբուքի կայքէջ
Ինստագրամի կայքէջ
Թվիթթերի կայքէջ
Ազատ Արցախ

Ազատ Արցախ, Արցախի Ազգային ժողովի և Կառավարության պաշտոնաթերթ 1998 թվականից։


== Պատմություն ==
Մինչև 1967 թվականը՝ շաբաթաթերթ, ապա՝ երկօրյա թերթ, այնուհետև՝ շաբաթական 3 համար՝ հայերեն, 1 ամփոփիչ համար՝ ռուսերեն։ Տարբեր անուններով լույս է տեսնում 1923 թվականից՝ Շուշիում (1923-1925), 1925 թվականից՝ Ստեփանակերտում (1923 թվականին՝ «Ղարաբաղի գեղջուկ», 1923-1940 թվականներին և 1989-1992 թվականներին՝ «Խորհրդային Ղարաբաղ», 1940-1989 թվականներին՝ «Սովետական Ղարաբաղ», 1992 թվականի ապրիլից - 1995 թվականը՝ «Արցախ», 1995-1998 թվականներին՝ «Լեռնային Ղարաբաղի Հանրապետություն»)։1919-1989 թվականներին՝ Լեռնային Ղարաբաղի կուսակցության մարզկոմի և ժողովրդական պատգամավորների ԼՂԻՄ մարզխորհրդի, 1989 թվականի փետըրվարի 17-ից 1990 թվականի հունվարի 6-ը՝ ԼՂԻՄ Հատուկ կառավարման կոմիտեի, 1990 թվականի հունվարի 7-18-ը՝ ԼՂԻՄ Ազգային խորհրդի, 1990 թվականի հունվարի 19-ից մարտի 29-ը՝ ԼՂԻՄ մարզային կուսակցական կազմակերպությունների և ժողպատգամավորների խորհրդի, 1990-ի մարտի 30-ից 1991 թվականի հունվարի 29-ը՝ Լեռնային Ղարաբաղի մարզային կուսակցական կազմակերպության և ժողպատգամավորների ԼՂԻՄ խորհրդի, 1991 թվականի սեպտեմբերի 2-ից՝ ԼՂՀ ԳԽ պաշտոնաթերթ։ Հայրենական պատերազմի տարիներին, 50-ական թվականներին և 1980 թվականից կրկնօրինակվել է ռուսերեն («Սովետսկի Կարաբախ»)։


== Խմբագիրներ ==
Մ. Աանուցյան, Մ. Հախումյան, Ա. Ավագյան, Մ. Խաչյան, Ա. Բալայան, Գ. Ղազարյան, Գ. Հովհաննիսյան, Հ. Շահրամանյան, Ա. Ավագյան, Բ. Ուլուբաբյան, Լ. Գասպարյան, Հ. Արզումանյան, Ե. Մարգսյան, Մ. Հովհաննիսյան, Կ. Դանիելյան, Գ. Բաղդասարյան, Մ. Հաջյան, Հ. Ղահրիյան (2000 թվականից)։


== Գործունեությունը ==
Լուսաբանել է մարզի առօրյան, հասարակական-քաղաքական, մշակութային և կրթական կյանքը, երիտասարդությանը հուզող հարցեր, ունեցել գրական և մշակութային էջեր, ներկայացրել նաև Հայաստանի կարևորագույն իրադարձությունները։ Ազգային-ազատագրական շարժման տարիներին մեծ տեղ է հատկացրել մարզի կազմավորման իրական պատմությանը, բազմաթիվ նյութեր ու փաստաթղթեր տպագրել Հայկական հարցի առնչությամբ կատարված խեղաթյորարմների, ադրբեջանական իշխանությունների Արցախը հայաթափելու գործողությունների մասին, մերկացրել նրանց թշնամական վերաբերմունքը մարզի հայ բնակչության նկատմամբ։ 1990 թվականի հունվարին, Ղարաբաղում արտակարզ դրություն մտցվելուց հետո, թերթը լույս է տեսել խիստ գրաքննության պայմաններում։
«Ազատ Արցախ» լուսաբանել է արցախյան հերոսամարտը, զինադսպարից հետո՝ քայքայված տնտեսության վերականգնման, նորաստեղծ հանրապետության պետական կառույցների ստեղծման, Արցախի արդար դատը համաշխարհային հասարակությանը ներկայացնելու, հանրապետության մշակութային, սոցիալ-տնտեսական բարեփոխումների, կրթության, առողջապահության և այլ հարցեր։


== Արտաքին հղումներ ==
Պաշտոնական կայք
Միլանի դքսություն

Միլանի դքսություն, միջնադարյան պետություն Հյուսիսային Իտալիայում, որը 1395-1556 թվականների ընթացքում ներառված է եղել Սրբազան Հռոմեական կայսրության կազմում։ 1556-1714 թվականներին այն անցել է Իսպանիային, իսկ 1714-1797 թվականներին՝ Ավստրիային։ Դքսության կենտրոնը եղել է Միլան քաղաքը։


== Պատմություն ==


=== Նախապատմություն ===
Միջնադարյան Հյուսիսային Իտալիան միավորվեց օստգոթերի, իսկ հետո՝ լանգոբարդների թագի ներքո։ 8-րդ դարում Լանգոբարդների թագավորությունը նվաճվեց ֆրանկների առաջնորդ Կառլոս Մեծի կողմից և միացավ Ֆրանկական թագավորությանը՝ որպես Իտալական թագավորության վասալ։ Կառլոս Մեծի կայսրության փլուզումից հետո թագավորությունը դարձավ անկախ, բայց  10-րդ դարի կեսին այն գրավվեց Օտտոն I-ի կողմից՝ դառնալով Սրբազան Հռոմեական կայսրության տիրակալության ենթակա տիրույթ։ Այդ ժամանակներից Հյուսիսային Իտալիան բաժանվել էր 3 մասի (մարքերի), որոնք կայսեր անունից ղեկավարվում էին սկզբում գրաֆները, իսկ հետո՝ մարքիզները, հայտնի ազնվականական ընտանիքներից։ Միլանը Ջենովայի հետ ներառված էր Արևելյան Լիգուրիան մաքսի մեջ։ Արդեն 12-րդ դարում Ֆրիդրիխ Շիկամորուսը փորձում էր թարմացնել Իտալիայում կայսերական ներկայացուցչական համակարգը պոդեստայում։ 12-րդ դարում Միլանը գրավվեց Ֆրիդրիխ Շիկամորուսի ղեկավարած գերմանական բանակի կողմից։ Քաղաքը հիմնովին ավերվեց, սակայն շատ արագ վերականգնեց իր ուժը։


== Կարգավիճակ ==
Դքսությունը պաշտոնապես հաստատվել է 1395-ին, երբ Միլանի պոդեստա Ժան Գալեացո Վիսկոնտին Սրբազան Հռոմեական կայսրության ղեկավար (Հռոմի Սրբազան կայսրության ղեկավար, մինջև պապականության թագադրումը) Վենցել I-ի ձեռքից ստացավ Միլանի դքսի կոչումը։


== Ծանոթագրություններ ==
Microsoft Office 2007

Microsoft Office 2007 (Office 12), Microsoft Office փաթեթի ծրագրի տարբերակ, Microsoft Office 2003–ին հաջորդողը և Microsoft Office 2010 թվականին նախորդողը։ Վաճառքի է հանվել 2006 թվականի նոյեմբերի 30-ին, անհատների համար՝ 2007 թվականի հոկտեմբերի 30-ին։ Միաժամանակ թողարկվել Windows Vista օպերացիոն համակարգը։


== Համակարգի պահանջները ==
Պրոցեսորի հաճախականությունը ոչ պակաս քան 500 ՄՀց
Առնվազն 256 MB օպերատիվ հիշողություն
Կոշտ սկավառակի ազատ տարածություն՝ 1.5-2 GB
Էկրանի թույլտվությունը առնվազն 1024x768 պիքսել։


== Կոմպոնենտներ ==
Microsoft Office 2007-ի տարբեր տեսակները։


=== OpenDocument–ի աջակցումը ===
Սկսած Microsoft Office 2007 SP2–ից, ունի OpenDocument ձևաչափի ներկառուցված աջակցության։


== Թարմացման փաթեթներ ==
Microsoft Office 2007–ի առաջին թարմացման փաթեթև (SP1) դուրս է եկել 2007 թվականի դեկտեմբերին, երկրորդը (SP2)՝ 2009 թվականի ապրիլին։ Երրորդ թարմացման փաթեթետը (SP3) դուրս է եկել 2011 թվականի հոկտեմբերի 25–ին։


== Արտաքին հղումներ ==
Microsoft Office 2007–ի պաշտոնական կայքը
Microsoft Office 2007․ հարցեր և պատասխաններ(չաշխատող հղում)
Этот центр решений обслуживает версии Microsoft Office:2010 и 2007
Microsoft Office 2007–ը ինչպես տեղադրել
Установка и восстановление приложений и компонентов выпуска 2007 системы Microsoft Office
անվճար և փորձնական ПО Microsoft®


== Ծանոթագրություններ ==
Տալալաևկայի շրջան

Տալալաևկայի շրջան (ուկրաիներեն՝ Талалаївський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Տալալաևկա։


== Աշխարհագրություն ==
Շրջանի տարածքի մակերեսը կազմում է 633 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 15400 մարդ։ Բնակչության խտությունը կազմում էր 24,33 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սուրբ Օհան (Կամախի գավառ)

Անվան այլ կիրառումների համար տե՛ս՝ Սուրբ-Օհան (այլ կիրառումներ)Սուրբ Օհան, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ գյուղաքաղաքից 22 կմ հյուսիս-արևմուտք։


== Բնակչություն ==
Մինչև 1915 թվականի Մեծ եղեռնն ուներ 25 տուն հայ և 25 տուն թուրք և քուրդ բնակիչ։ XX դարի սկզբին մնացել էր միայն 160 հայ և մի քանի քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։ Հայերը զբաղվում էին նաև արհեստներով։


== Պատմամշակութային կառույցներ ==
Սուրբ Օհանն ուներ հայկական եկեղեցի։


== Կրթություն ==
Գյուղում գործում էր հայկական վարժարան, որն ուներ 20 սան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մութն էր երկինքը, ոչ ոք չըտեսավ...

«Մութն էր երկինքը, ոչ ոք չըտեսավ...», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի հունվարի 22-ին։
Ինքնագիրը չի պահպանվել։
Առաջին անգամ տպագրվել է 1892 թվականին «Մուրճ» ամսագրի № 2-ում (էջ 263), նույնությամբ՝ Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 106), թվագրված՝ «1892 թ․ հունվարի 22»։
Մասնակի փոփոխություններով և առանց վերնագրի տպագրվել է Բաքվում՝ 1908 թվականին լույս տեսած Հովհաննես Թումանյանի բանաստեղծություններում (էջ 30), ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 87)։
Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծություններից։


== Ծանոթագրություններ ==
Եվրատեսիլ երգի մրցույթի պատմություն

Եվրատեսիլ երգի մրցույթի պատմությունը սկսվեց Մարսել Բեզենսոնի աշխատանքից Եվրոպական հեռարձակողների միությունում


== Արտաքին հղումներ ==
Պատմություն ըստ տարիների
Եվրատեսիլ երգի մրցույթ։ Պատմությունը
Բադրյաշևո

Բադրյաշևո (ռուս.՝ Бадряшево, բաշկիրերեն՝ Бәҙрәш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուտտաֆա

Մուտտաֆա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կատալիզատոր

Կատալիզատոր, քիմիական նյութ, որն արագացնում է քիմիական ռեակցիայի ընթացքը, բայց ինքը չի ծախսվում և չի մտնում ռեակցիայի արդյունքում առաջացած նոր նյութի մեջ։
Կատալիզատորը դասակարգվում է բնական ռեակցիաների հիման վրա, որն արագացնում է քիմիական կառուցվածքը կամ ֆիզիկական հատկությունները։ Կատալիկ հատկություններով օժտված են գործնականորեն բոլոր քիմիական տարրերը և նյութերը, հենց իրենց մեջ կամ ավելի հաճախ՝ բարդ նյութերում։ Իր ֆիզիկական հատկություններով կատալիզատորը ստեղծվում է միատարր և տարասեռ։ Տարասեռ կատալիզատորները պինդ նյութեր են, իսկ միատարր կատալիզատորները ցրում են գազային կամ հեղուկ նյութերը, որն էլ ռեակտիվացնում է նյութերը։ Շատ տարասեռ կատալիզատորներ պարունակում են մետաղներ։ Որոշակի մետաղներ, հատկապես, որոնք գտնվում են պարբերական աղյուսակի VIII խմբում, ունեն կատալիկ հատկություններ, օրինակ ՝ պլատինը։ Բայց մետաղների մեծամասնությունը ցուցադրում են կատալիկ հատկություններ՝ գտնվելով միացութունների վիճակում, օրինակ՝ կավահող (ալյումինի օքսիդ 
  
    
      
        A
        
          l
          
            2
          
        
        
          O
          
            3
          
        
      
    
    {\displaystyle Al_{2}O_{3}}
  )։
Տարասեռ կատալիզատորները ունեն բազմաթիվ ասեղներ, ընդահուր առմամբ նրանց զբաղեցրած տարածքը հասնում է մինչև 500մ²՝ մի գրամ կատալիզատորի համար։ Հաճախ մեծ մակերևույթուվ օքսիդներ ծառայում են որպես տակդիր, որի պատճառով մոլեկուլների մետաղական կատալիզատորների վրա նստվածք են առաջացնում։ Դա ապահովում է էֆեկտիվ ռեագենտների փոխազդեցություն գազերում կամ հեղուկներում կատալիկ ակտիվ մետաղների հետ։ Հատուկ դասակարգ են զբաղեցնում տարասեռ կատալիզատորները ցեոլիտներում — ալյումինիլիկատների բյուրեղային հանքային խմբերը (ալյումինի և սիլիցիումի համաձուլվածքը)։ Չնայած շատ տարասեռ կատլիզատորներ ունեն մեծ մակերես, նրանք ունեն մի քանի ակտիվ կենտորներ, որի համար օգտագործվում են ընդհանուր մակերեսի քիչ մասը։ Կատալիզատորները կարող են ծախսել իրենց ակտիվութունը մի քանի քիմիական միացությունների ներքո կատալիկ թույների պատճառով։ Այս նյութերը կապվում ակտիվ կենտրոններին և խթանում դրանք։
Ժամանակակից գիտությունը և տեխնիկան հաճախ օգտագործում են «Մի քանի կատալիզատորների համակարգ», որոնք արագացնում են ռեակցիան։


== Ծանոթագրություններ ==
1313

1313 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1313 թվականն է, 
XIV դարի 13-րդ տարին։


== Դեպքեր ==


== Ծնունդներ ==


== Մահեր ==
Փուլասկի շրջան (Ինդիանա)

Անվան այլ կիրառումների համար տե՛ս՝ Փուլասկի շրջան (այլ կիրառումներ)Փուլասկի շրջան (անգլ.՝ Pulaski County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.124 կմ² է, բնակչությունը՝ 13.755 մարդ (2010 թ. տվյալներով)։ Շրջկենտրոնն է Վինամակ բնակավայրը։ Կազմավորվել է 1835 թ.։
Կորյուն Նահապետյան

Կորյուն Գառնիկի Նահապետյան (հուլիսի 23, 1971(1971-07-23), Երևան, Հայկական ԽՍՀ, ԽՍՀՄ), հայ քաղաքական գործիչ, Հայաստանի Հանրապետության Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի նախագահ 2012 թվականի մայիսի 31-ից 2019 թվականի հունվար։


== Կրթություն ==
1994 թ. ավարտել է Երևանի պետական համալսարանի իրավաբանական ֆակուլտետը՝ իրավաբանի մասնագիտությամբ։
2002 թ. ավարտել է ԵՊՀ ասպիրանտուրան։
2007 թ. ավարտել է ԱՄՆ-ի Թաֆթս համալսարանի Ֆլեթչերի իրավունքի և դիվանագիտության դպրոցը։
Մասնակցել է դասընթացների՝ «Միջազգային առևտուր և ներդրումներ» (1996 թ., Հունաստանի ազգային էկոնոմիկայի նախարարություն, Պիրեյ, Հունաստան), «Դատախազների ուսուցում» (1999 թ., Ամերիկյան իրավաբանների ընկերակցություն, Կենտրոնական և Արևելյան Եվրոպայի իրավական նախաձեռնություն, Ֆրանկլին Պիրս իրավաբանական կենտրոն, Կոնկորդ, ԱՄՆ), «Մարդու իրավունքների պաշտպանության եվրոպական համակարգ» (2000 թ., Ուկրաինայի իրավական հիմնադրամ, Կիեւ, Ուկրաինա), «Ներքին վերահսկողություն» (2001 թ., ԱՄՆ արդարադատության դեպարտամենտ, Հետաքննությունների դաշնային բյուրո, Բուդապեշտ, Հունգարիա), «Ղեկավարումը բարգավաճ Հայաստանի իրավական բարեփոխումներում» (2003 թ., Կոնֆլիկտների կառավարման խումբ, Քեմբրիջ, ԱՄՆ)։


== Աշխատանքային գործունեություն ==
1994-1998 թթ. - աշխատել է ՀՀ Նախագահի աշխատակազմի իրավաբանական բաժնում՝ որպես առաջին կարգի մասնագետ, ապա՝ առաջատար մասնագետ։
1999-2006 թթ. ՀՀ գլխավոր դատախազության գիտաուսումնական կենտրոնի գիտաշխատող, ապա՝ ՀՀ գլխավոր դատախազի ավագ օգնական, այնուհետև՝ իրավական և կառուցվածքային բարեփոխումների բաժնի պետ։
2006-2008 թթ. - ՀՀ դատական դեպարտամենտի ղեկավարի առաջին տեղակալ, դատարանների նախագահների խորհրդի քարտուղար։


== Գիտամանկավարժական գործունեությունը ==
Մի շարք գիտական հոդվածների հեղինակ, ուսումնական ձեռնարկի համահեղինակ։
2003 թվականից Ռուս-հայկական (Սլավոնական) համալսարանի միջազգային և եվրոպական իրավունքի ամբիոնի դասախոս է։
2011 թվականից Հայաստանում ֆրանսիական համալսարանի իրավունքի ամբիոնի դասախոս։


== Քաղաքական գործունեությունը ==
2009 թ. Ազգային ժողովի պատգամավոր է ընտրվել լրացուցիչ ընտրություններում՝ թիվ 8 ընտրատարածքից։ Ազգային ժողովի պետական-իրավական հարցերի մշտական հանձնաժողովի անդամ։ ՀՀԿ խմբակցության անդամ։
2012 թ. մայիսի 6-ին ՀՀ Ազգային ժողովի պատգամավոր է ընտրվել թիվ 8 ընտրատարածքից։ ՀՀԿ խմբակցության անդամ։ ՀՀԿ անդամ։
2012 թ. մայիսի 31-ին ընտրվել է ՀՀ Ազգային ժողովի Պաշտպանության, ազգային անվտանգության և ներքին գործերի մշտական հանձնաժողովի նախագահ։
2017 թվականի արիլի 2-ին ընտրվել է պատգամավոր ՀՀԿ ցուցակով։
2019 թվականից այլևս պատգամավոր չէ։


== Պարգևներ և կոչումներ ==
Պարգևատրվել է ՀՀ փաստաբանների միության պատվոգրով։
Ունի արդարադատության երկրորդ դասի խորհրդականի դասային աստիճան, լեյտենանտի զինվորական կոչում։
«Հայրենիքին մատուցած ծառայությունների համար» 2-րդ աստիճանի շքանշանԱմուսնացած է, ունի երկու երեխա։


== Ծանոթագրություններ ==
Լույսի ճնշում

Անվան այլ կիրառումների համար տե՛ս՝ Ճնշում (այլ կիրառումներ)Լույսի ճնշում, ճնշում, որ լույսը գործադրում է անդրադարձնող կամ կլանող մարմնի վրա։ Երևույթի գոյության գաղափարն արտահայտել է դեռևս Յոհան Կեպլերը 1619 թ․՝ գիսավորների պոչի ուղղվածությունը բացատրելու համար, սակայն լույսի ճնշումը առաջինը փորձով հայտնաբերել ու չափել է Պյոտր Լեբեդևը (1899-ին պինդ մարմնի, 1907-ին՝ գազերի համար)։
Լույսի ճնշման մեծությունը շատ փոքր է և կողմնակի, զգալիորեն ավելի ուժեղ երևույթների (կոնվեկցիոն հոսանքներ, ռադիոմետրական ուժեր) ազդեցության պայմաններում դժվար է չափել։ Լույսի ճնշման երևույթի բացատրությունը կարելի է տալ, ելնելով լույսի թե' մասնիկային, թե' ալիքային բնույթից։ Երկու դեպքում էլ ճնշման համար ստացվում է միևնույն արտահայտությունը՝ 

  
    
      
        p
        =
        
          
            E
            c
          
        
        (
        1
        +
        R
        )
      
    
    {\displaystyle p={\frac {E}{c}}(1+R)}
  ,որտեղ E-ն 1 սմ2 մակերեսի վրա ընկնող լույսի հզորությունն է, c-ն՝ լույսի արագությունը, R-ը՝ մակերևույթի անդրադարձման գործակիցը։
Երկրի վրա գտնվող բացարձակ սև մարմնի (R=0) վրա Արեգակի լույսի գործադրած ճնշումը հավասար է 4․3×10−6 Ն/մ2։
Լույսի ճնշումը կարևոր նշանակություն ունի թե՛ միկրոաշխարհում, թե՛ տիեզերքում տեղի ունեցող որոշ երևույթների բացատրության համար։ Մասնավորապես, լույսի ճնշումով է բացատրվում գիսավորների պոչերի ձևը, Երկրի արհեստական արբանյակների ուղեծրերի խոտորումը և այլն։ Լույսի ճնշման փորձնական հաստատումը ապացուցում է, որ լույսն ունի ոչ միայն էներգիա, այլև իմպուլս, հետևաբար և զանգված, այսինքն՝ լույսը նյութական է, մատերիայի ձևերից մեկը։


== Ծանոթագրություններ ==
Բիստշիցա Կլոձկա

Բիստշիցա Կլոձկա (լեհ.՝ Bystrzyca Kłodzka. b|y|s|'|t|sz|y|c|a|-|'|k|ł|o|c|k|a, գերմ.՝ Habelschwerdt, բարբառային՝ Hoabeschwerde , չեխերեն՝ Kladská Bystřice), պատմական քաղաք Լեհաստանի հարավարևմտյան մասում՝ Ստորինսիլեզյան վոևոդության Կլոձկա պովյատում (շրջանում)։ Ունի քաղաքային-գյուղական գմինայի (համայնքի) կարգավիճակ։ Զբաղեցնում է 10,74 քառակուսի կիլոմետր տարածք։ 2006 թվականի տվյալներով բնակչության թվաքանակը եղել է 11 320, 2019 թվականի դեկտեմբերի 31-ի տվյալներով՝ 10 047, 2021 թվականի դեկտեմբերի 31-ի տվյալներով՝ 9 773:


== Աշխարհագրություն ==

Ընկած է Կլոձկոյի հարթավայրում՝ Արևելյան Նայսե (Nysa Kłodzka) և Բիստրիցա Լոմնիցկա գետերի միախառնման վայրի մերձակայքում, Կենտրոնական Սուդետների ճյուղավորում հանդիսացող Բիստրիցկիե լեռների ստորոտում, Կլոձկո քաղաքից մոտավորապես 20 կիլոմետր դեպի հարավ։ Եղել է պատմական Կլոձկա մարզի կարևոր բնակավայրերից մեկը, հարուստ է պատմա-ճարտարապետական հուշարձաններով և զբոսաշրջային կենտրոն է հանդիսանում։


== Անվանի անձինք ==

Տիտուս Ուլրիխ (1813–1891), բանաստեղծ, արվեստաբան
Ռուդոլֆ Բիալ (1834–1881), ջութակահար, կոմպոզիտոր, դիրիժոր
Հերման Շտեր (1864–1940), բանաստեղծ
Գեորգ Կատցեր (1935–2019), կոմպոզիտոր
Յան Լիվաչ (1898–1980), դարբին, ով ստեղծել է Arbeit Macht Frei («Աշխատանքը կարող է ազատագրել») կարգախոսը Օսվենցիմի համակենտրոնացման ճամբարի դարպասի վերնամասում
Մարեկ Մագերովսկի (ծնվ. 1971), դիվանագետ, Ժուռնալիստ
Մարցին Մարցինիշին (ծնվ. 1982), մարզիկ, վազորդ
Հանսոն Միլդե-Մայսներ (1899–1983), կոմպոզիտոր


== Քույր քաղաքներ ==
Բիստշիցա Կլոձկա համայնքի քույր քաղաքներն են՝


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Bartnik Krystyna - Bystrzyca Kłodzka; Wydawnictwo Ossolineum, seria = Śląsk w zabytkach sztuki, Wrocław, 1992, isbn = 83-04-03529-4
Małgorzata Ruchniewicz, Stanisław Rosik, Przemysław Wiszewski - Bystrzyca Kłodzka. Zarys rozwoju miasta na przestrzeni wieków; wydawca = DTSK Silesia, Urząd Miasta i Gminy w Bystrzycy Kłodzkiej, Wrocław-Bystrzyca Kłodzka, 2007
Franz Albert, Die Vorurkundliche Geschichte des Kreises Habelschwerdt Dargestellt an seinen Ortsbezeichungen. Bd. 1, Habelschwerdt [Bystrzyca Kłodzka] 1938.
Grzybowski Henryk - Bateria nad Pasterką – zapomniana kłodzka fortyfikacja. Geneza powstania i charakterystyka; http://www.ziemia.klodzka.com/pdf/226.pdf#page=8 |czasopismo = Ziemia Kłodzka, 2013, Wydawnictwo Ziemia Kłodzka, issn = 1234-9208
Alt-Habelschwerdt: Festschrift für das Heimat- und Trachtenfest am 27. August 1922 in Habelschwerdt veranstaltet vom Verein für Glatzer Heimatkunde und vom Katholischen Frauenbund, Habelschwerdt [Bystrzyca Kłodzka] 1922.
Robert Becker, Die Dreifaltigkeitssäule auf dem Ringe der Stadt Habelschwerdt, Habelschwerdt [Bystrzyca Kłodzka] 1921.
Słownik geografii turystycznej Sudetów; Marek Staffa (red.); wydawca = I-BiS, Wrocław, 1993, isbn = 83-85773-06-1 tom = 15, tytuł tomu = Kotlina Kłodzka i Rów Górnej Nysy


== Արտաքին հղումներ ==
bystrzyca.info.pl
bystrzycaklodzka.pl
bystrzyca.pl
Miejski portal internetowy
Bystrzyca Kłodzka na dawnej i współczesnej fotografii
Ասուպներ

Մութ, անամպ գիշերներին երկինքը երբեմն հատում են հանկարծակի բռնկող, վառ լուսաշերտեր։ Դրանք ասուպներն են՝ տիեզերական տարածությունից Երկրի մթնոլորտ ներթափանցող քարե մարմիններ և փոշու մասնիկներ, որոնք օդի հետ շփումից շիկանում ու այրվում են։ Եթե քարաբեկորները բավականաչափ խոշոր են և հասնում են Երկրի մակերևույթին, դրանք կոչվում են երկնաքարեր։
Ասուպներին հաճախ անվանում են ընկնող աստղեր, սակայն իրականում դրանք բոլորովին էլ աստղեր չեն։ Այլ ընդամենը այրվող մարմիններ, ինչի արդյունքում մենք երկնքում տեսնում ենք վառ բռնկումներ։
Արեգակի շուրջը ուղեծրով շարժվելիս Երկիրը երբեմն անցնում է ասուպների մեծ կուտակումների միջով։ Այդպիսի դեպքերում դիտվում են ասուպների «անձրևներ», որոնք, թվում է, թափվում են երկնակամարի փոքրիկ տիրույթներից։
Երկնաքարերը տիեզերքից ընկնող բավականաչափ մեծ քարե մարմիններ են, որոնք ամբողջությամբ չեն այրվում մթնոլորտում և հասնում են Երկրի մակերևույթին։ Ամեն տարի մոտ 500 բավականաչափ խոշոր երկնաքարեր «ռմբահարում» են մեր մոլորակը։ Երկնաքարերի մի մասը կազմված է քարից, մյուսները՝ երկաթ-նիկելային խառնուրդից, իսկ երրորդները՝ և՜ մեկից, և՜ մյուսից։ Երկնաքարերն իրենց բաղադրությամբ տարբերվում են Երկիրը կազմող հանքապարներից, ուստի գիտնականները աշխատում են գտնել և ուսումնասիրել դրանք։ Վաղ անցյալում տիեզերական տարածությունում թռչում էին շատ ավելի խոշոր երկնաքարեր, քան այժմ։ Բարեբախտաբար դրանց մեծ մասն արդեն ընկել է տարբեր մոլորակների վրա, բայց դա չի նշանակում, թե ամբողջովին վերացել է մեծ երկնաքարի հետ Երկրի բախման հավանականությունը, որը կարող է խոշոր ավերածությունների պատճառ դառնալ։


== Գրականություն ==
Հայկական մանկական հանրագիտարան
Զաիտովո (այլ կիրառումներ)

Զաիտովո, կարող է վերաբերել՝

Զաիտովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Զաիտովո - գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Մարկ Օվերմարս (ֆուտբոլիստ)

Մարկ Օվերմարս (հոլանդ. Marc Overmars, մարտի 29, 1973(1973-03-29), Էմստ, Էյպե, Խելդեռլանդ, Նիդերլանդներ), հոլանդացի ֆուտբոլիստ։


== Կարիերա ==
Ակումբները. «ՍՎ Էպե», «Վիլլեմ II Թիլբուրգ», Ամստերդամի «Այաքս», Լոնդոնի «Արսենալ», «Բարսելոնա», «Գոու Էխեդ Իգլս»։
Առաջին հանդիպումը հավաքականում և գոլը. 23 փետրվարի 1993 (Նիդերլանդներ — Թուրքիա 3:1)։ Վերջին խաղը հավաքականում. 30 հունիսի 2004 (Պորտուգալիա — Նիդերլանդներ — 2:1)։
2004 թվականին վնասվածքի պատճառով հայտարարեց ֆուտբոլիստի կարիերան ավարտելու մասին, սակայն 2008 թվականի օգոստոսի 10-ին վերադարձավ ֆուտբոլ, որպես նիդերլանդական երկրորդ դիվիզիոնի «Գոու Էխեդ Իգլս» ակումբի խաղացող։ 2009 թվականին Օվերմարսը մասնակցեց նիդերլանդական առաջին դիվիզիոնի վերջին խաղին, որում «Գոու Էխեդ Իգլս»-ը հաղթեց «Տոպ Օսս»-ին 1:0 հաշվով։ Օվերմարսն անցկացրեց 85 րոպե, սակայն վնասվածք ստացավ և փոխարինվեց։
2012 թվականի հուլիսից «Այաքսի» տեխնիկական տնօրենն է։


== Ձեռքբերումներ ==
Ակումբային «Այաքս»

Նիդերլանդների չեմպիոն (3)։ 1993/94, 1994/95, 1995,96
Նիդերլանդների գավաթակիր (1)։ 1992/1993
Նիդերլանդների սուպերգավաթակիր (2)։ 1993, 1994
ՈՒԵՖԱ-ի Չեմպիոնների լիգայի հաղթող (1)։ 1994/1995
ՈՒԵՖԱ-ի սուպերգավաթակիր (1)։ 1995
Միջմայրցամաքային գավաթակիր (1)։ 1995 «Արսենալ»

Անգլիայի չեմպիոն (1)։ 1997/98
Անգլիայի գավաթակիր (1)։ 1997/98
Անգլիայի սուպերգավաթակիր (1)։ 1998
ՈՒԵՖԱ-ի գավաթի եզրափակչի մասնակից (1)։ 1999/2000 Հոլանդիայի հավաքական

1998 թվականի աշխարհի առաջնության 4-րդ հորիզոնական
Եվրոպայի առաջնության բրոնզե մեդալակիր (2)։ 2000, 2008


== Հղումներ ==
Վիճակագրությունը National Football Teams կայքում (անգլ.)


== Ծանոթագրություններ ==
Էքսպրեսիոնիզմ (ճարտարապետություն)

Էքսպրեսիոնիզմ, ճարտարապետական ոճ Առաջին համաշխարհային պատերազմի և  1920-ական թվականների ընթացքում Գերմանիայում («աղյուսե էսպրեսիոնիզմ»), Նիդերլանդներում (ամստերդամյան դպրոց) և սահմանակից երկրներում, որին հատուկ է ավանդական ճարտարապետական ոճերից շեղումը՝ հանդիսատեսի վրա զգայական առավելագույն տպավորություն թողնելու նպատակով։ Հաճախ առավելությունը տրվում է այնպիսի ճարտարապետական ձևերին, որոնք հիշողության մեջ արթնացնում են բնական լանդշաֆտներ (լեռներ, ժայռեր, քարանձավներ, շթաքարեր և այլն)։
Նկատի ունենալով Վայմարյան հանրապետության ֆինանսական ծանր դրությունը՝ էքսպրեսիոնիզմի ոգով ստեղծվող շինությունների առավել համարձակ նախագծերը մնացին թղթի վրա։ Իրական շինությունների կառուցման փոխարեն շատ ճարտարապետներ ստիպված էին  բավարարվել ցուցահանդեսների համար ժամանակավոր տաղավարներ, ինչպես նաև թատրոնների և կինեմատոգրաֆիայի բեմադրությունների համար դեկորացիաներ մշակելով։

		
		
		
		
		
		
		

Էքսպրեսիոնիզմի դարաշրջանը Գերմանիայում և սահմանակից երկրներում կարճ տևեց։ 1925 թվականից հետո առաջատար ճարտարապետները,  ներառյալ Վ․ Գրոպիուսին և Է․ Մենդելսոնին, սկսում են հրաժարվել ցանկացած դեկորատիվ տարրից և ռացիոնալ կերպով օգտագործել տարածությունը՝ գնալով «նոր նյութականության» հունով (տես՝ Բաուհաուզ)։  
Ժամանակակից ճարտարապետության զգայական բաղադրիչը (ի հակակշիռ ռացիոնալ բաղադրիչի) սկիզբ է առել հետպատերազմյան շրջանում՝ «կառուցվածքային էքսպրեսիոնիզմ» անվանմամբ։ Նեոէքսպրեսիոնիստական ճարտարապետության վիթխարի օբկեկտները սփռված են ամբողջ աշխարհում՝ Նյու Յորքից (TWA Flight Center–ը Քենեդու անվան օդանավակայանում, ճարտարապետ՝ Էրո Սարինեն) մինչև Ավստրալիա (Սիդնեյի օպերային թատրոն, ճարտարապետ՝ Յորն Ուդզոն)։


== Գրականություն ==
Sharp, Dennis. Modern Architecture and Expressionism. George Braziller: New York, 1966.
Pehnt, Wolfgang. Expressionist Architecture. Thames and Hudson, 1973. ISBN 0-500-34058-7
Աննա Խաչատրյան (բժիշկ)

Աննա Սարգսի Խաչատրյան (սեպտեմբերի 6, 1977, Երևան, Հայաստան), հայ բժիշկ-մորֆոլոգ, ախտաբան, բժշկական գիտությունների դոկտոր (2013), պրոֆեսոր։ Երևանի Մխիթար Հերացու անվան պետական բժշկական համալսարանի ախտաբանական անատոմիայի և կլինիկական մորֆոլոգիայի ամբիոնի դասախոս։ «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ։


== Կենսագրություն ==
Աննա Խաչատրյանը ծնվել է 1977 թվականի սեպտեմբերի 6-ին Երևանում։ 1993 թվականին ավարտել է Երևանի թիվ 12 միջնակարգ դպրոցը՝ գերազանցությամբ։ 1994 թվականին ընդունվել և 2000 թվականին գերազանցությամբ ավարտել է Երևանի պետական բժշկական ինստիտուտի բժշկականխարգելման ֆակուլտետը։ 2000-2001 թվականներին ՀՀ ԱՆ Ս. Խ. Ավդալբեկյանի անվան Առողջապահության ազգային ինստիտուտում անցել է մասնագիտացում ՝ հիգիենա ծրագրով, 2002-2004 թվականներին Երևանի Մխիթար Հերացու անվան պետական բժշկական համալսարանում՝  ախտաբանական անատոմիա ծրագրով։ 
2004 թ.-ից  ԵՊԲՀ, Ախտաբանական անատոմիայի և կլինիկական մորֆոլոգիայի ամբիոն, դոցենտ,
2003 թ.-ից  «Շենգավիթ» բժշկական կենտրոնի պաթոհիստոլոգիական ծառայության ղեկավար,
2013 թ.-ից  «Վլադիմիր Ավագյանի» անվան բժշկական կենտրոնի պաթոմորֆոլոգիական բաժանմունքի վարիչ։


== Գիտական գործունեություն ==
2004 թ. պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան,
2011 թ. ՀՀ ԲՈՀ որոշմամբ շնորհվել է դոցենտի գիտական կոչում,
2013 թ. պաշտպանել է դոկտորական թեզ՝ ստանալով բժշկական գիտությունների դոկտորի գիտական աստիճան,
Հեղինակ է 52 գիտական հոդվածների, երկու ուսումնամեթոդական ձեռնարկների և մեկ դասագրքի` երաշխավորված ՀՀ կրթության և գիտության նախարարության կողմից։


== Պարգևներ ==
27.10.2010 թ. ՀՀ պաշտպանության նախարարի N 1243 հրամանով պարգևատրվել է «Անբասիր ծառայաության համար» I աստիճանի մեդալով։


== Ծանոթագրություններ ==
Միերես (Ժիրոնա)

Միերես (Ժիրոնա) (իսպ.՝ Mieras, կատ.՝ Mieres), քաղաք և մունիցիպալիտետ Իսպանիայում։ Մտնում է Ժիրոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Լա Գարրոչա շրջանում։ Զբաղեցնում է 26,3 կմ² տարածք։ Բնակչությունը կազմում է 330 մարդ (2010 թվականի տվյալներով)։


== Պատկերասրահ ==

		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Instituto de Estadística de Cataluña
Ayuntamiento de Mieras
Մ.թ.ա. 217


== Դեպքեր ==


== Ծնունդներ ==


== Մահեր ==
Լի (այլ կիրառումներ)

Լի, կարող է վերաբերել՝

Լի - գյուղ Արևմտյան Հայաստանում, Բիթլիսի վիլայեթի Խարզանի գավառակում
Լի - գյուղ Արևմտյան Հայաստանում, Բիթլիսի վիլայեթի Խիզանի գավառակում
Սալվադոր Խովելյանոս

Սալվադոր Սիլվեստրե դել Ռոսարիո Խովելյանոս Գուանես (իսպ.՝ Salvador Silvestre del Rosario Jovellanos Guanes), (դեկտեմբերի 31, 1833(1833-12-31), Ասունսյոն, Պարագվայ - փետրվարի 11, 1881(1881-02-11), Բուենոս Այրես, Արգենտինա),  պարագվայցի քաղաքական գործիչ, երկրի նախագահ 1871 թ. դեկտեմբերի 18-ից 1874 թ. նոյեմբերի 24։ Եղել է Պարագվայի Կոլորադո կուսակցության հիմնադիրներից։
Լվովսկի (քաղաքատիպ ավան, Պոդոլսկի շրջան)

Լվովսկի (ռուս.՝ Львовский), քաղաքատիպ ավան Ռուսաստանի, Մոսկվայի մարզի Պոդոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 11988 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոտրոիցկոե (գյուղ, Իգլինսկի շրջան)

Անվան այլ կիրառումների համար տե՛ս՝ ՆովոտրոիցկոեՆովոտրոիցկոե (ռուս.՝ Новотроицкое, բաշկիրերեն՝ Новотроицкое), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը վերջին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոգ (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՌոգՌոգ (ուկրաիներեն՝ Ріг), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Ռոգ գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պչելովոդնի (Ակսայի շրջան)

Պչելովոդնի (ռուս.՝ Пчеловодный), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Բոլշելոգսկի գյուղական համայնքի կազմի մեջ։ Ակսայ քաղաքից գտնվում է 10 կմ հեռավորության վրա։
Ջիջոր (ամառանոց)

Ջիջոր, ամառանոց Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 22 կմ հարավ֊արևմուտք, Ջիջոր գյուղից հյուսիս֊արևմուտք, Կուր գետի աջ կողմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Սուրբ Խաչ եկեղեցի (Դոնի Ռոստով)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Սուրբ Խաչ եկեղեցի (ռուս.՝ Церковь Святого Креста), Հայ առաքելական եկեղեցու տաճար Ռուսաստանի Դոնի Ռոստով քաղաքում, պատմական Դոնի Նախիջևանում։ Եկեղեցին Դոնի Ռոստովի ժամանակակից սահմաններում պահպանված ամենահին կառույցն է։
Սուրբ Խաչ եկեղեցում են գտնվում հայ գրողներ Ռաֆայել Պատկանյանի և Միքայել Նալբանդյանի շիրիմները։


== Պատմություն ==
Սուրբ Խաչ եկեղեցին կառուցվել է 1786-1792 թվականներին։ 1972 թվականի նոյեմբերի 14-ին բացվել է Ռոստովի ռուս-հայկական բարեկամության թանգարանը, որը ունի ավելի քան 10 հազար ցուցադրանմուշ։ 2000 թվականից եկեղեցում վերսկսվել են ժամերգությունները։


== Շրջակայքը ==
Այժմ տաճարը շրջապատված է բնակելի թաղամասերով։ Եկեղեցին և իր պարսպատած այգին գտնվում է երկու Տեմերնիկ ձորակի Հյուսիսային ջրամբարներից մեկի բարձր աջ ափին։ Երեսի կողմով եկեղեցին նայում է հենց այդ ձորակին, այսինքն՝ դեպի հարավ։ Ձորակ է տանում հին քարե աստիճանը, որից կամրջով կարելի է ընկնել ջրամբարի մեջտեղում գտնվող մի փոքր կղզի։ Աստիճանից դեպի արևելք բլրի տակից, որի վրա կանգնած է տաճարը, մի աղբյուր կա։ Աղբյուրի մոտ լողարան և հանգստի գոտի է կազմակերպված։
Եկեղեցու հյուսիսային մասում է գտնվում «Բարեկամության զբոսայգին»։


== Պատկերասրահ ==

		
		
		


== Տես նաև ==
Դոնի Նախիջևան
Ալ-Մալիհա

Ալ-Մալիհա (արաբ․՝ المليحة‎‎) քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ռիֆ Դիմշակի գավառում համանուն Ալ-Մալիհայի շրջանի վարչական կենտրոնն է։ Գտնվում է Դամասկոսից հյուսիս։


== Բնակչություն ==
Ըստ 2004 թվականի Սիրիայի մարդահամարի տվյալներով քաղաքի բնակչությունը կազմում է 23,034 մարդ։ Իսկ համանուն շրջանի բնակչություն իր 8 բնակավայրերով կազմում է 56,652 մարդ։


== Ծանոթագրություններ ==
Ապարեսիդա (Պարաիբա)

Ապարեսիդա (պորտ.՝ Aparecida), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզայի գավառի կազմի մեջ։ Բնակչությունը կազմում է 7 254 մարդ՝ 2006 թվականի տվյալներով։ Գրավում է 229,153 կմ2 տարածք։ Բնակչության խտությունը՝ 31,7 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.169.450,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.888,36 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,628 (տվյալները՝ ՄԱԿ-ի զարգացման ծրագրի)։
Տաղարան (4529)

Տաղարան (4529), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4529 թվի տակ։ Գրված է ստվարաթղթի վրա, որը ունի 18x11 չափս։ Ձեռագիրը կազմված է 20 թերթից։ 


== Բովանդակություն ==
Տաղր Ստեփաննոս, Խաչիկ վրդ․ Գր․ Ախթամարցի, Յովհ․ Դաշտեցի, Սէֆիլ Թաթոս, Յովնաթան Նաղաշ, Զաքարիա, Վարդ․ Թավրիզեցի․ Աւետիք վրզ․, Յակոբ, Սարգիս, Պետր․ Ղափանցի։


== Ծանոթագրություններ ==
Ֆես (այլ կիրառումներ)

Ֆես եզրը կարող է վերաբերել հետևյալ հոդվածներին.

Ֆես (գլխարկ), արևելյան գլխածածկոց
Ֆես (քաղաք), քաղաք Մարոկոյում
Ֆեսի թագավորություն, իսլամական պետություն 1472-1554 թթ.
Ռոհուկյուլա

Ռոհուկյուլա (էստ․՝ Rohuküla), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(1219) Բրիտա

(1219) Բրիտա (անգլ.՝ Britta), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 6-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,212985 ա. մ., առավելագույնը մոտենում է 1,938 ա. մ. հեռավորության վրա և հեռանում 2,4879 ա. մ.։ Արեգակի շուրջ մեկ ամբողջական պտույտ է կատարում 1202,45 երկրային օրվա ընթացքում, իր ուղեծրով շարժվելով միջինում 0,299389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։
Բրիտա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1219) Բրիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տենկավա

Տենկավա (ճապ.՝ 天川村 Տենկավա-մուրա), Ճապոնիայի Նարա պրեֆեկտուրայի Յոսինո գավառում գտնվող գյուղ։ Գյուղի մակերեսը կազմում է 175,70 կմ², բնակչությունը՝ 1 384 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 7,88 մարդ/կմ²։


== Աշխարհագրական դիրք ==
Կիտայամա գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Գոձյո քաղաքը և Կուրոտակի, Կավակամի, Կամիկիտայամա գյուղերը։


== Բնակչություն ==
Տենկավա գյուղի բնակչությունը կազմում է 1 384 մարդ (2014 թվականի օգոստոսի 1-ի տվյալների համաձայն), իսկ խտությունը՝ 7,88 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Գյուղը խորհրդանշող ծառ է համարվում կրիպտոմերիան, ծաղիկ՝ Magnolia sieboldii-ն, թռչուն՝ Erithacus akahige-ն։


== Ծանոթագրություններ ==


== Արտաքին հղումներ ==
Ճապոնական Տենկավա գյուղի պաշտոնական վեբկայք(ճապոներեն)
Չեխական հեռուստատեսություն

Չեխական հեռուստատեսություն (չեխ․՝ Česká televize;հապավումը՝ ČT - ՉՏ), Չեխիայի ազգային հեռուստաընկերություն։


== Հեռուստաալիքներ ==
ČT1 - Հիմնվել է 1953 թվականին. ուղղված է ընտանեկան դիտման համար, ցուցադրում է լուրեր, վավերագրական ֆիլմեր, չեխական ֆիլմեր, մանկական հաղորդումներ.
ČT2 - Հիմնվել է 1970 թվականին. ցուցադրում է վավերագրական ֆիլմեր, բնության և կենդանիների մասին հաղորդումներ, թոկ-շոուներ, արտասահմանյան ֆիլմեր.
ČT24 - Հիմնվել է 2005 թվականին. շուրջօրյա լրատվական հեռուստաալիք.
ČT Sport - Հիմնվել է 2006 թվականին. մարզական հեռուստաալիք.
ČT:D - Հիմնվել է 2013 թվականին. Մանկական հեռուստաալիք.
ČT art - Հիմնվել է 2013 թվականին. Մշակութային ուղղվածության հեռուստաալիք.


== Լուծարված հեռուստաալիքներ ==
ČT3


== Արտաքին հղումներ ==
Պաշտոնական կայք (չեխ.)
Արցանց հեռարձակում (չեխ.)


== Ծանոթագրություններ ==
Բուրգզին

Բուրգզին (գերմ.՝ Burgsinn), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 2518 մարդ (2010 թվականի 31 դեկտեմբերի տվյալներով)։ Տարածքը 51, 38 կմ² է։ Պաշտոնական կոդը՝ 09 6 77 122։


== Ծանոթագրություններ ==


== Արտաքին հղումներ ==
Պաշտոնական կայք
Մետաէթիկա

Մետաէթիկա, նեոպազիտիվիզմի կողմից բարոյականության փիլիսոփայական տեսությունը նշանակելու համար ներմուծված հասկացություն՝ ի հակադրություն նորմատիվ բարոյականության, վերցրած բարոյական խնդիրներից վերացարկված տեսքով։ Մետաէթիկայի նորմատիվ բարոյականության հակադրումը նեոպոզիտիվիստների կողմից կապված է բարոյական դատողությունները գիտական եղանակով հիմնավորելու հնարավորության նրանց ժխտման հետ և միաժամանակ պայմանավորված է ցանկացած բարոյական համոզմունքի և սկզբունքների նկատմամբ «չեզոք» բարոյականության փիլիսոփայություն ստեղծելու նրանց ձգտմամբ։ Մետաէթիկայի ոլորտը, նեոպազիտիվիստների տեսակետից, պետք է սահմանափակվի բարոյական լեզվի տրամաբանության վերլուծությամբ, բարոյական տերմինների և դատողությունների նշանակության պարզաբանմամբ։
Այս բոլոր մեթոդաբանական խնդիրները, որոնք իրոք մեծ նշանակություն ունեն բարոյագիտության համար ամբողջությամբ վերցրած, նեոպոզիտիվիստները ջանում են լուծել ձևական-տրամաբանական ճանապարհով, որից օգտվում է առօրեա բարոյագիտությունը։


== Մետաէթրիկայի քննադատություն ==
Խորհրդային ժամանակաշրջանում մետաէթիկայի կողմից առաջ քաշված դրույթները լրջորեն քննադատվել են։ Մասնավորապես խորհրդային հոգեբանները նշում էին, որ մետաէթիկայի մակերեսային, ոչ պատմական մոտեցումը բարոյականության հետզոտմանը, հասարակության մեջ նրա սոցիալական բնույթի և գործառույթների վերլուծության բացակայությունը պայմանավորում է նեոպոզիտիվիստների բարոյագիտության գիտական անարգասավետությունը։ Բացի դրանից, բարոյական լեզվի զուտ նկարագրական ուսումնասիրությունը նեոպոզիտիվիստներին բերում է բուրժուական գիտակցության որոշ վերապրուկների, ինչպես նաև նրան բնորոշ ինդիվիզուալիզմի, նիհիլիզմի և դոգմատիզմի և այլնի անքննադատ ներմուծմանը բարոյագիտական տեսության մեջ։


== Ծանոթագրություններ ==
Կորենևո (գյուղ, Նեդրիգայլովի շրջան)

Կորենևո (ուկրաիներեն՝ Кореневе), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Կորենևո գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վեկտորի ինդիկատոր

Մաթեմատիկայում, Վեկտորի ինդիկատորը, վեկտորի բնութագիրը կամ վեկտորի մակարդակը S ենթաբազմության T բազմության վեկտորն է 
  
    
      
        
          x
          
            T
          
        
        :=
        (
        
          x
          
            s
          
        
        
          )
          
            s
            ∈
            S
          
        
      
    
    {\displaystyle x_{T}:=(x_{s})_{s\in S}}
   այնպիսին, որ 
  
    
      
        
          x
          
            s
          
        
        =
        1
      
    
    {\displaystyle x_{s}=1}
   եթե 
  
    
      
        s
        ∈
        T
      
    
    {\displaystyle s\in T}
   և 
  
    
      
        
          x
          
            s
          
        
        =
        0
      
    
    {\displaystyle x_{s}=0}
   եթե 
  
    
      
        s
        ∉
        T
        .
      
    
    {\displaystyle s\notin T.}
  ։
Եթե S-ը հաշվելի է և դրա էլեմենտները համարակալված են ապա այն է 
  
    
      
        S
        =
        {
        
          s
          
            1
          
        
        ,
        
          s
          
            2
          
        
        ,
        …
        ,
        
          s
          
            n
          
        
        }
      
    
    {\displaystyle S=\{s_{1},s_{2},\ldots ,s_{n}\}}
  , հետո 
  
    
      
        
          x
          
            T
          
        
        =
        (
        
          x
          
            1
          
        
        ,
        
          x
          
            2
          
        
        ,
        …
        ,
        
          x
          
            n
          
        
        )
      
    
    {\displaystyle x_{T}=(x_{1},x_{2},\ldots ,x_{n})}
   որտեղ 
  
    
      
        
          x
          
            i
          
        
        =
        1
      
    
    {\displaystyle x_{i}=1}
   եթե 
  
    
      
        
          s
          
            i
          
        
        ∈
        T
      
    
    {\displaystyle s_{i}\in T}
   և 
  
    
      
        
          x
          
            i
          
        
        =
        0
      
    
    {\displaystyle x_{i}=0}
   եթե 
  
    
      
        
          s
          
            i
          
        
        ∉
        T
        .
      
    
    {\displaystyle s_{i}\notin T.}
   ։
ավելի հեշտ, վեկտորի ինդիկատորի վեկտորը T վեկտոր է մեկ էլեմենտով S-ի ամեն էլեմենտի համար, այդ էլեմենտը լինելով մեկը համապատասխան էլեմենտին S-ը T-ում, և զրո եթե դա չէ։
Վեկտորի ինդիկատորը հատուկ (հաշվելի) բանալի է ֆունկցիայի ինդիկատորի համար։


== Ծանոթագրություններ ==
Դավիդ Կրտսեր Տենիրս

Դավիդ Կրտսեր Տենիրս (հոլ.՝ David Teniers, մոտ դեկտեմբերի 15, 1610(1610-12-15)[…], Անտվերպեն, Բրաբանտ, Իսպանական Նիդերլանդներ - ապրիլի 25, 1690(1690-04-25)[…], Բրյուսել, Բրաբանտ, Իսպանական Նիդերլանդներ), ֆլամանդացի նկարիչ։


== Կենսագրություն ==
Սովորել է հոր՝ Դավիդ Տենիրս Ավագի մոտ։ 1651 թվականին տեղափոխվել է Բրյուսել, դարձել Էրցհերցոգ Լեոպոլդ Վիլհելմի պալատական նկարիչն ու պատկերասրահի տնօրենը։ Անտվերպենի Գեղարվեստի ակադեմիայի հիմնադրման (1665) նախաձեռնողը։
Բազմազան թեմաներով Տենիրսի գործերը (կենցաղային, կրոն, պատկերներ, կապիկներով հումորիստական տեսարաններ, բնանկարներ, դիմանկարներ) առանձնանում են բաց, արծաթավուն երանգներով, վիրտուոզ, երբեմն մաներային ջանադիր կատարմամբ։ Տենիրսին հատկապես բնորոշ են գեղջկական կենցաղի իդեալականացված, հովվերգական տեսարանները («Գյուղական տոն», 1646, «Գեղջկական հարսանիք», 1652, Էրմիտաժ, Լենինգրադ)։ Տենիրսի «Կեգլի խաղացողներ» աշխատանքը գտնվում է Հայաստանի պետական պատկերասրահում (Երևան)։


== Պատկերասրահ ==

		
		
		
		


== Ծանոթագրություններ ==
Վինսենտե Ասերո

Վիսենտե Ասերո և Արեբո (իսպ.` Vicente Acero y Arebo; 1675/1680-1739, 17-րդ դար, Կանտաբրիա, Իսպանիա - 1739, Սևիլյա, Իսպանիա), իսպանացի, բարոկկո դարաշրջանի ճարտարապետ, հայտնի է Գրանադայի, Գվադիքսի, Կադիզի և Մալագայի տաճարների նախագծման և շինարարության գործում ունեցած նշանակալի ներդրման մեջ։ Վիսենտե Ասերոն ծնվել է Կանտաբրիայում, սովորել է Ֆրանցիսկո Ուրտադո Իսկերդոյի մոտ ճարտարապետություն (իսպ. Francisco Hurtado Izquierdo; 1669-1725): Ասերոյի ստեղծագործության վրա առանձնահատուկ ազդեցություն է թողել ճարտարապետ Դիեգո Սիլոեն։ Վիսենտե Ասերոն նաև մասնակցել է Մեդինասելիի պալատ` Կադիսի դքսությունների և Անտեկերայի Սուրբ Սեբաստյան կոլեգիալ եկեղեցու աշխատանքներին։


== Ծանոթագրություններ ==